Държавен вестник, бр. 8, 2005 г., стр. 9

Б Р О Й  8
Д Ъ Р Ж А В Е Н   В Е С Т Н И К
С Т Р .  9
и съща или различна локализация и епидемич-
на връзка между случаите, или общ механизъм
за предаване на заразата, се счита за епидеми-
чен взрив от ВБИ.
Раздел II
Организация на профилактиката и контрола
на вътреболничните инфекции в лечебното
заведение
Чл. 8. Дейностите по профилактика и конт-
рол на ВБИ се осъществяват от:
1. ръководителя на лечебното заведение;
2. определени от ръководителя на лечебно-
то заведение лица по чл. 10, ал. 1;
3. комисиите по ВБИ в лечебните заведения
за болнична помощ, създадени по реда на чл. 74,
ал. 1, т. 3 от Закона за лечебните заведения;
4. ръководителите на отделения (клиники);
5. микробиологичната лаборатория, обслуж-
ваща лечебното заведение;
6. немедицинския персонал, чиято дейност
крие риск от възникване и предаване на вътре-
болнични инфекции;
7. всички медицински специалисти, упраж-
няващи профилактична и лечебно-диагностич-
на дейност.
Чл. 9. Ръководителят на лечебното заведе-
ние отговаря за организацията на профилакти-
ката и контрола на ВБИ, като:
1. осигурява необходимите средства и усло-
вия за спазване на утвърдените медицински
стандарти;
2. осигурява условия за обучение и продъл-
жителна квалификация на персонала;
3. ежегодно утвърждава програми и указа-
ния за организация на дейностите по профи-
лактика и контрол на ВБИ;
4. изпраща до съответната РИОКОЗ триме-
сечното сведение за ВБИ;
5. създава необходимите условия и органи-
зация за:
а) извършване на качествена дезинфекция и
стерилизация на всички подлежащи инструмен-
ти, материали, повърхности, бельо, посуда и др.;
б) разделно събиране, временно съхранение и
третиране на отпадъци от лечебното заведение;
в) извършване на съвременна и достатъчна
по обем микробиологична диагностика;
6. предприема мерки за подобряване мате-
риалната база на лечебното заведение с цел
недопускане на условия за възникване и раз-
пространение на ВБИ и организира изпълнени-
ето на мероприятията, предписани от РИОКОЗ.
Чл. 10. (1) Ръководителят на лечебното за-
ведение в зависимост от профила и броя на
леглата в него определя лице/а по контрол на
инфекциите:
1. лекар по контрол на инфекциите—лице с
образователно-квалификационна степен магис-
тър по медицина с призната специалност по
епидемиология на инфекциозните болести,
микробиология, инфекциозни болести, и/или;
2. специалист по контрол на инфекциите—
медицинска сестра (акушерка) или санитарен
инспектор.
(2) При невъзможност да се осигури лекар
с придобита специалност по ал. 1, т. 1 за лекар
по контрол на инфекциите може да се определи
и лице с образователно квалификационна сте-
пен магистър по медицина с призната основна
специалност според профила на лечебното за-
ведение, който има подходяща подготовка в об-
ластта на профилактиката и контрола на вът-
реболничните инфекции.
Чл. 11. Лицата по чл. 10, ал. 1:
1. подпомагат работата на комисията по
вътреболнични инфекции;
2. контролират изпълнението на дейностите
по разработените планове за профилактика на
ВБИ във всички звена на лечебното заведение;
3. извършват проучвания за разкриване на
заболяемостта от ВБИ и внасят резултатите
за обсъждане в комисия по ВБИ;
4. участват във визитации, обсъждания, ко-
легиуми в звената на лечебното заведение;
5. следят динамиката на заболяемостта от
ВБИ и предлагат мерки за предотвратяване на
епидемични взривове;
6. предлагат на ръководителя на лечебното
заведение провеждането на незабавни проти-
воепидемични мерки при възникнал епидеми-
чен взрив, внасят в комисията по ВБИ предло-
жения за въвеждане на допълнителни мерки за
предотвратяване на нови аналогични епидемич-
ни взривове;
7. анализират на всяко тримесечие заболя-
емостта от ВБИ и внасят анализа за обсъждане
от комисия по ВБИ;
8. съвместно с микробиолога и други спе-
циалисти от лечебното заведение обсъждат чув-
ствителността на причинителите на ВБИ към
антибиотици по отделения и подпомагат про-
веждането на правилна антибиотична и анти-
септична политика, включваща инструкции за
антибиотична профилактика, за емпирична
терапия и списък на антибиотиците за обща
употреба, за ограничена употреба и за резерв;
9. консултират и участват в обучението на
персонала в лечебното заведение по проблеми-
те на ВБИ;
10. изготвят и представят на ръководителя
на лечебното заведение тримесечно сведение
за ВБИ за изпращане в РИОКОЗ;
11. дават становища по въпроси, свързани
със строително-ремонтни дейности, доставка на
медицинска апаратура и консумативи, осигуря-
ване на дезинфекционни средства и стерилни
материали в лечебното заведение;
12. контролират пълното и точното водене
на книгата за регистрация на ВБИ в отделени-
ята (клиниките) на лечебното заведение.
Чл. 12. Комисията по ВБИ изпълнява задъл-
женията си съгласно чл. 78 от Закона за лечеб-
ните заведения.
Чл. 13. Ръководителите на отделения (кли-
ники) създават необходимата организация за
осъществяване на мерките за профилактика и
контрол на ВБИ в поверените им звена и под-
помагат дейността на лицата по чл. 10, ал. 1.
Чл. 14. Микробиологичната лаборатория,
обслужваща лечебното заведение: